CELEX: 62018CN0637
Language: sk
Date: 2018-10-12 00:00:00
Title: Vec C-637/18: Žaloba podaná 12. októbra 2018 – Európska komisia/Maďarsko

26.11.2018   
            
            
               SK
            
            
               Úradný vestník Európskej únie
            
            
               C 427/33
            
         
      Žaloba podaná 12. októbra 2018 – Európska komisia/Maďarsko
      (Vec C-637/18)
      (2018/C 427/42)
      Jazyk konania: maďarčina
      
         Účastníci konania
      
      
         Žalobkyňa: Európska komisia (v zastúpení: K. Petersen a K. Talabér-Ritz, splnomocnení zástupcovia)
      
         Žalovaný: Maďarsko
      
         Návrhy žalobkyne
      
      Žalobkyňa navrhuje, aby Súdny dvor:
      
                  —
               
               
                  určil, že Maďarsko si tým, že každoročne od 1. januára 2005 systematicky a trvale nedodržiavalo dennú limitnú hodnotu platnú pre koncentráciu častíc PM10 v zónach mesta Budapešť (HU0001) a v údolí Sajó (HU0008), nesplnilo povinnosti, ktoré mu vyplývajú z článku 13 ods. 1 v spojení s prílohou XI smernice Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe (1);
               
            
                  —
               
               
                  určil, že Maďarsko si tým, že každoročne od 11. júna 2011 s výnimkou roku 2014, systematicky a trvalo nedodržiavalo dennú limitnú hodnotu platnú pre koncentráciu častíc PM10 v zónach mesta Pécs (HU0006), nesplnilo povinnosti, ktoré mu vyplývajú z článku 13 ods. 1 v spojení s prílohou XI smernice Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe;
               
            
                  —
               
               
                  určil, že Maďarsko si od 11. júna 2010 neplní povinnosti podľa článku 23 ods. 1 v spojení s prílohou XV smernice Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe, stanovenú konkrétne v druhom pododseku citovaného odseku, t. j. aby sa obdobie, keď sú limitné hodnoty prekročené čo najviac skrátilo;
               
            
                  —
               
               
                  zaviazal Maďarsko na náhradu trov konania.
               
            
         Žalobné dôvody a hlavné tvrdenia
      
      Od 1. januára 2005 bola denná limitná hodnota častíc PM10 prekračovaná v dvoch zónach na meranie kvality ovzdušia a od 11. júna 2011 v ďalšej zóne. Maďarsko napriek tomuto porušeniu článku 13 ods. 1 v spojení s prílohou XI smernice 2008/50 a v rozpore s článkom 23 ods. 1 v spojení s prílohou XI smernice 2008/50 a v rozpore s článkom 23 ods. 1 druhým pododsekom tej istej smernice neprijalo v rámci plánov kvality ovzdušia žiadne náležité opatrenia, aby sa obdobie, keď sú limitné hodnoty prekročené čo najviac skrátilo.
      Neúčinnosť dotknutých opatrení okrem iného vyplýva z obdobia prekročenia limitných hodnôt, z ich úrovne a vývoja a z podrobnej analýzy plánov kvality ovzdušia prijatých maďarskými orgánmi.
      
         (1)  Ú. v. EÚ L 152, 2008, s. 1.